Meie hoitud saladused 2019 -- Raamatukoi raamatupood
Inglise keelest tõlkinud Liisi Lees-Leesmaa
Algamas on külm sõda ja sõnadest on saanud relvad. Moskvas arreteeritakse Olga Ivinskaja, Nõukogude Liidu kuulsaima kirjaniku Boriss Pasternaki muusa. Nõukogude võim on kuulnud, et Pasternak kirjutab romaani «Doktor Živago», milles kritiseerib oktoobrirevolutsiooni. Et rohkem teavet saada ja kirjanikku survestada, saadetakse tema armuke sunnitöölaagrisse.
Agentuur palkab kunagise agendi Sally Forresteri, kelle ülesanne on välja õpetada uus masinakirjutaja Irina Drozdova. Irina peab õppima, kuidas kohale toimetada ja edastada tundlikku informatsiooni, et ta saaks saabuval maailmanäitusel nõukogude kodanikele «Doktor Živago» eksemplare jagada.
Lugu jälgib Borissi ja Olga tagakiusamist Nõukogude Liidus, Sally ja Irina vahelisi suhteid ning luureagentuuri «Živago»-missiooni, samuti Pasternaki meistriteost, mis maailmas ringi rändab. See on mitmetahuline ja aktuaalne lugu poliitilisest ja sotsiaalsest survest ning sõnasõjast USA ja NSVL-i vahel. Romaan uurib teemasid nagu seksism, seksuaalsus ja salatsemine ning inimese muutumist ajas.
AutoristLara Prescott on Texase Ülikooli Micheneri kirjanike keskuse vabade kunstide magister. Tema töid on avaldatud erinevates kirjandusajakirjades ja veebiväljaannetes. 2016. aastal võitis ta Crazyhorse’i ilukirjandusauhinna romaani «Meie hoitud saladused» esimese peatüki algversiooni eest. Käesolevast raamatust on valmimas ka film.
ISBN13: 9789949616992